
OCTOMBRIE 19, 2023 DE DANIELVLA 


Moastele Parintelui Constantin Sarbu, de la biserica 
Sapientiei, au fost deshumate pe 18 octombrie 2023 


La aproape 50 de ani de la adormirea sa, Părintele Constantin Sârbu, mărturisitor si traitor al lui Hristos 
în gulagul comunist, a fost deshumat astăzi, 18 octombrie. Mormântul Părintelui se află în curtea 
bisericii Sapientei din Bucureşti. 


Conform mărturiilor mai multor participanţi la deshumare, se pare că trupul Părintelui este plin de 
bună-mireasmă și transmite o stare de bucurie și har. Pentru moment trupul Părintelui a fost depus în 
capela din spatele bisericii Sapientei. 


„Părintele Constantin Sârbu (1905-1975) a fost unul dintre preoții mărturisitori din vremea prigoanei 
comuniste. Viaţa lui, urzită din lacrimi şi har, a fost o jertfă neîncetată pentru Dumnezeu şi semeni. 
Condamnat în 1954 la 8 ani de închisoare, a trecut prin penitenciarele de la Jilava (1954-1955), 
Gherla(1956-1962) şi Dej (1955) şi lagărele de muncă de la Poarta Albă (1955-1956) şi Salcia (1959), 
primind si 2 ani de domiciliu obligatoriu în Bărăgan. Eliberat în 1964, a fost numit paroh la Biserica 
Sapientei din București, pe care a transformat-o în scurt timp într-o adevărată oază de credinţă si 
mărturisire în mijlocul deşertului comunist”, relatează site-ul doxologia. (https://doxologia.ro/parintele- 
constantin-sarbu) 


Pr. Constantin Sârbu a fost hirotonit preot în anul 1934 de către PS Nifon Criveanu pe seama Catedralei 
Episcopale din Huşi și a rămas un slujitor devotat altarului până la sfârşitul vieţii sale, spovedind si 
alinând durerile a multor oameni ce alergau cu nădejde la ajutorul si epitrahilul său. 


Despre hirotonia sa, Părintele avea să consemneze: „Stând în fata icoanei Sfintei Fecioare şi rugându-mă 
cu lacrimi, cerându-i sprijin şi ocrotire, de unde până atunci eram timid şi temător, lipsit de curaj, m-am 
ridicat plin de putere, numai lumină, numai dorinţă de a sluji supremul Adevăr, aducând la picioarele 
lui lisus propria făptură, fără a avea a mă mai teme de nimeni”. 


Alături de soţia sa, va oblädui suferințele multor oropsiti, fondând în Huși un cămin social pentru 
bătrâni și copii orfani. 

În 1941 soţia îi moare si rămâne singurul sprijin pentru cele două fetiţe ale sale. 

La 9 octombrie 1954, părintele Constantin Sârbu era condamnat prin Sentința nr. 2168 a Tribunalului 


Militar Bucureşti, la 8 ani închisoare si 3 ani interdicție corecțională, pentru „uneltire contra ordinii 
sociale”. 


Perioada detenţiei şi-o va petrece în penitenciarele de la Jilava (1954-1955), Gherla 

(http://www fericiticeiprigoniti.net/gherla) (1956-1962), Dej (1955) şi lagărele de muncă de la Poarta Albă 
(1955-1956) si Salcia (1959). Torturat şi înfometat se îmbolnăvește de ulcer duodenal, însă va rămâne 
neclintit în mărturisirea de credință până la eliberare: „M-au ars cu fierul roşu la tălpi, mi-au smuls barba, m- 
au bătut, dar le-am spus: «Puteţi sá mă chinuiti cât vreți, dar nu mă lepăd de Hristos». 


După eliberare, în 1964, va primi cheile bisericii Sapientei care 40 de ani fusese închisă si era într-o stare 
avansată de degradare, o va restaura si va liturghisi în altarul ei până la sfârşitul vieții. 


Mai multe mărturii despre Părintele Constantin Sârbu puteţi afla din cartea: Sfinţii închisorilor 
(https://www.atitudini.com/2019/07/sfintii-inchisorilor-o-carte-editata-de-manastirea-paltin-petru- 
voda/), editată la mănăstirea Paltin Petru-Voda). 


Să ne reamintim faptul că Biserica Ortodoxă Română (https://basilica.ro/sfantul-sinod-primele-decizii- 
din-2021/) a demarat procesul de canonizare a unor martiri si märturisitori din temnitelor comuniste 
pentru anul 2025. 

Sursa: atitudini.com (https://www.atitudini.com/2023/10/parintele-constantin-sarbu-de-la-biserica- 
sapientei-a-fost-deshumat/) 


Acest articol a fost publicat în Ajutor pentru români, Eroi, lisus Hristos, Ortodoxie, prigoana, Romanism 
Sfinţii închisorilor și etichetat 18 octombrie 2023, biserica Sapientiei, Bucuresti, DESHUMARE, moastele 
parintelui Constantin Sarbu, pr Constantin Sarbu, sfant al inchisorilor. Pune un semn de carte cu 
legătura permanentă. 

